Gabriela Spustová Izakovičová

SILENCIUM

2. vydanie

RUAH, 2018

Suchá nad Parnou

Ukážka z elektronickej knihy

© Gabriela Spustová Izakovičová, 2018

Gabriela Spustová

Silencium

2. tlačené vydanie

2. e-book vydanie

Fotografia na obálke Mudr. Vincent Izakovič

(Vencouver Aquarium Marine Centre, Kanada)

Grafická úprava a zalomenie textu Gabriela Spustová

Vydalo vydavateľstvo RUAH,

Suchá nad Parnou 919 01

redakcia.ruah@gmail.com

IBSN 978-80-89604-36-4 (tlačená kniha)

ISBN 978-80-89604-40-1 (e-book)

Vytvorenie elektronickej verzie Dibuk, s. r. o., 2018

Plamene a silencium

Z ticha sa rodí, z ticha povstáva

Až z hĺbok bytia plameň múdrosti

Vryje sa do kostí a napriamuje chrbát

Silencium – kyslík vznešených

Duší, čo s Múdrosťou sa hrajú

Na okraji svetov

A dvíhajú ľudstvo z prachu

Zvieracieho pachu

K výškam nesmierností

Rohy ulíc

rohy ulíc

stoicky mlčia

zvyknuté na kroky

a lomoz kolies

škrípanie bŕzd

bozky zaľúbených

nehu na predaj

a vlniace sa more

mraveniska chcení

a kroky, kroky, kroky...

rohy ulíc

otlčené, opľuté, oplakané

stoicky mlčia

nad malichernosťou

náročností a úsilí

nad biedou aj honorom

páchnuce močom

hnevu a nenávisti

stoja nad začiatkom i koncom

túžob, slov, činov

čo sa tratia ako ranná rosa

na ostrovčeku života

uprostred tmy vesmíru...

rohy ulíc

mlčia nad márnosťou lomozu

a krokov, krokov, krokov...

pominuteľnej tvorivosti

vďaka ktorej

stoicky mlčia...

Table of Contents

Titulná strana

Tiráž

Plamene a silencium

Rohy ulíc